**J e l e n t é s  
Köveskál Község Önkormányzata Képviselő-testületének  
2024. március 18-i nyilvános ülésére  
Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Györffy Szabolcs polgármester**

Tisztelt Képviselő-testület!  
A Képviselő-testület lejárt határidejű határozatainak végrehajtásáról az alábbiakban számolok be:

**3/2024. (I. 26.) HATÁROZATA**

***Köveskál, 0296/20., 0296/21., 0296/23. hrsz.-ú ingatlanok belterületbe vonásáról***

Köveskál Község Önkormányzata Képviselő-testülete elfogadja a Terraplan-Forest ’22 Kft. (8300 Tapolca, Erkel F. u. 6.) által készített, a Köveskál, 0296/20., 0296/21., 0296/23. helyrajzi számú földrészlet fekvéshatár változásáról szóló, 242/2023. munkaszámú, 8/1583/023 számon záradékolt változási vázrajzát.

Köveskál Község Önkormányzata Képviselő-testület elfogadja a Köveskál, 0296/20., 0296/21., 0296/23. hrsz.-ú ingatlanok belterületbe vonására irányuló kérelmet, és elhatározza, hogy az ingatanok belterületbe vonását kezdeményezi.

A belterületbe vonásra irányuló eljárás megindításának feltétele, hogy annak, valamint a termőföld végleges más célú hasznosítása költségeit, valamint a belterületbe vonási eljárás lefolytatásához kapcsolódó egyéb eljárások költségeit az ingatlan tulajdonosa vállalja, az annak megfelelő összeget az Önkormányzatnál letétbe helyezi.

**A Képviselő-testület kinyilvánítja, hogy a Köveskál, 0296/20., 0296/21., 0296/23.** **hrsz.-ú ingatlanok területét Köveskál Helyi Építési Szabályzatáról szóló 18/2022. (XII. 14.) önkormányzati rendelete szerinti Lf3 övezeti besorolás szerinti célra 4 éven belül ténylegesen felhasználja.**

A Képviselő-testület felhatalmazza az Alpolgármestert, hogy a Kérelmezőt értesítse a döntésről, valamint, az ingatlan belterületbe vonásával kapcsolatos költségek vállalásáról, letétbe helyezéséről a Kérelmezővel megállapodást kössön; és, hogy a belterületbe vonással kapcsolatos eljárásokat kezdeményezze.

Felelős: Csonka Alexandra alpolgármester

Határidő: 2024. március 31.

**Belterületbe vonási eljárás folyamatban**

**4/2024. (I. 26.) HATÁROZATA**

***Köveskál Község Önkormányzata tulajdonát képező Köveskál,   
0296/24.- 0296/25. hrsz.-ú telek belterületbe vonásának megtárgyalásáról   
(141/2023. (XI.21.) számú határozat kiegészítése)***

Köveskál Község Önkormányzata Képviselő-testülete elhatározza a Köveskál Község Önkormányzata tulajdonát képező Köveskál, 0296/24., 0296/25., hrsz.-ú kivett közút művelési ágú ingatlanok belterületbe vonását. Nevezett ingatlanokkal kiegészíti a 141/2023. (XI.21.) számú döntését, annak további tartalmának változatlanul hagyása mellett.

Felhatalmazza a Képviselő-testület a Polgármestert a belterületbe vonás kezdeményezésére, valamint a szükséges dokumentumok, nyilatkozatok aláírására.

Felelős: Györffy Szabolcs Zoltán polgármester

Határidő: azonnal

**Belterületbe vonási eljárás folyamatban**

**6/2024. (II. 05.) HATÁROZATA**

***Köveskál Község Önkormányzata tulajdonát képező telkek kedvezményes   
értékesítéséről szóló pályázati felhívás megtárgyalásáról***

Köveskál Község Önkormányzata Képviselő-testülete elfogadja az előterjesztés szerinti tartalommal a Köveskál Község Önkormányzata tulajdonát képező telkek kedvezményes értékesítéséről szóló pályázati felhívást az alábbi ingatlanok vonatkozásában:

Köveskál 813, 814, 815, 816, 817 hrsz.

Felhatalmazza a Képviselő-testület a Polgármestert, hogy a pályázati felhívást a helyben szokásos módon tegye közzé.

Felelős: Györffy Szabolcs Zoltán polgármester

Határidő: 2024. február 10.

**Pályázati felhívások közzététele megtörtént**

**10/2024. (II. 5.) HATÁROZATA**

***A kötelező felvételt biztosító általános iskolai körzethatárok véleményezéséről***

Köveskál Község Önkormányzat Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Kővágóörs község közigazgatási területére megállapított kötelező felvételt biztosító iskolai körzethatárok módosítását a következő (2024/2025.) tanévre vonatkozóan nem tartja szükségesnek.

Utasítja a polgármestert, hogy intézkedjen a határozatnak a Balatonfüredi Tankerületi Központ részére történő megküldéséről.

Felelős: Györffy Szabolcs Zoltán, polgármester

Határidő: 2024. február 15.

**Tankerület részére a határozat megküldésre került**

**19/2024. (II. 12.) HATÁROZATA**

***Rákóczi Szövetség támogatásáról***

Köveskál Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 18.) önkormányzati rendelete (a továbbiakban: Ör.) alapján elhatározza, hogy a Rákóczi Szövetséget (Székhely: 1027 Budapest, Szász Károly u. 1.) (továbbiakban: Szövetség) egyszeri 100.000 Ft-tal, azaz Egyszázezer forinttal támogatja.

A támogatás kifizetése egy összegben utalással történik a Szövetség pénztára javára.

A támogatás célja: Magyar iskolaválasztási program támogatása

A felhasználás határideje: 2024. december 31.

A Szövetség a támogatásról 2025. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást a Szövetséggel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Győrffy Szabolcs Zoltán, polgármester

Határidő:

* a megállapodás megkötésére: 2024. március 31.
* az összeg kifizetésére: a megállapodás megkötését követően, az abban foglaltak szerint

beszámolás: az elszámolást, illetve elmaradása esetén az arra biztosított határidő lejártát követő testületi ülésen

**Támogatási megállapodás aláírása folyamatban**

**23/2024. (II. 12.) HATÁROZATA**

***A falugondnoki szolgálat 2024. évi továbbképzési terve jóváhagyásáról***

Köveskál Község Önkormányzata Képviselő-testülete a falugondnoki szolgálat 2024. évi továbbképzési tervét a javaslat „A” pontja szerint jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Györffy Szabolcs Zoltán, polgármester

Határidő: azonnal

**Falugondnok döntésről értesült**

**25/2024. (II. 12.) HATÁROZATA**

***A Településrendezési eszközök módosításáról***

1. Köveskál Község Önkormányzat Képviselő-testülete elhatározza a Településrendezési eszközök módosítását az alábbiak szerint:

1. 1. módosítás: a belterület 534/1 hrsz-ú telke (Vásártér) Falusias lakóterületbe kerüljön átsorolásra úgy, hogy az 531 hrsz-ú út mentén kb. 4000 m2 terület 4 telek kialakítására legyen alkalmas, a többi területen legfeljebb 15 db telek legyen kialakítható.
2. 2. módosítás: a belterületi 54/1 hrsz-ú telken az elkészült engedélyezési tervnek megfelelően legyen kialakítva a közlekedési terület parkoló számára, így a településközpont vegyes terület csökken
3. 3. módosítás: a külterületi 0269/12 és 0269/13 hrsz-ú út kerüljön törlésre, és a Városkút utca keleti oldalára, a 347 hrsz-ú telekre kerüljön szabályozásra az útszélesítés.
4. 4. módosítás: az 1495 hrsz-ú telek tervezett erdőterületből kerüljön kertes mezőgazdasági terület Mkb1 övezetébe
5. 5. módosítás: a 0387/2, 0387/7, 0387/9, 0387/14-18, 0387/20-21, 0387/23, 0387/26 hrsz-ú telkek általános borvidéki mezőgazdasági területből kerüljenek kertes mezőgazdasági terület Mkb1 övezetébe
6. 6. módosítás: a 0330/25-27, 0330/36-37 hrsz-ú telkek általános borvidéki mezőgazdasági területből kerüljenek kertes mezőgazdasági terület Mkb1 övezetébe

2. A Településrendezési eszközök módosítása (hibajavítás) a környezetre káros hatással nem lesz, ezért a Képviselő-testület előzetesen nem tartja szükségesnek a 2/2005. (I.11.) Kormányrendelet 3. §-a szerinti külön környezeti értékelés készítését és környezeti vizsgálati eljárás lefolytatását. Erre vonatkozóan az érdekelt államigazgatási szervek véleményét kikéri.

3. A Képviselő-testület elfogadja - a jelenleg hatályos településrendezési eszköz készítője - a Város és Ház Építőipari Tervező Kereskedelmi és Szolgáltató Bt. (1149. Budapest, Várna utca 12-14.a) tervezési ajánlatát Köveskál község településrendezési eszközeinek módosítására vonatkozóan.

3. Az 1. pont szerinti módosítások felmerülő költségeit a kérelmezőknek kell viselnie.

4. A Képviselő-testület felhatalmazza a polgármestert, hogy a döntésről értesítse, ezzel egyidőben nyilatkozattételre hívja fel a Kérelmezőket, továbbá a szükséges megállapodások aláírására.

Felelős: Györffy Szabolcs Zoltán polgármester

Határidő: folyamatos

**Érintettek tájékoztatása megtörtént, szerződés aláírása folyamatban**

**26/2024. (II. 12.) HATÁROZATA**

***ebrendészeti feladatok ellátásáról***

Köveskál Község Önkormányzatának Képviselő-testülete elfogadja az Olt-alom Állatvédő Egyesület (8226 Alsóörs, Kisloki u. 1017. hrsz) által megküldött árajánlatot, valamint az előterjesztés szerinti tartalommal a szerződéstervezetben foglaltakat.

A Képviselő-testület felhatalmazza a Polgármestert, hogy a döntésről értesítse a szervezetet és az ebrendészeti feladatok ellátására vonatkozó szerződést 2024. március 1.- 2024. december 31-ig terjedő időszak vonatkozásában aláírja.

Felelős: Györffy Szabolcs Zoltán polgármester

Határidő: 2024. február 28.

**Feladatellátásra vonatkozó szerződés megkötése megtörtént**

**27/2024. (II. 12.) HATÁROZATA**

***Köveskál, 54/1. hrsz.-ú ingatlanhoz tartozó udvar bérbeadásáról***

Köveskál Község Önkormányzata Képviselő-testülete az Önkormányzat tulajdonában lévő Köveskál, 54/1. hrsz.-ú ingatlanhoz tartozó udvar 24 x 25 méteres területét bérbe adja a Káli-medencei Borok Háza Kft. (8274 Köveskál, Fő u. 25.) részére 2024. évre 500.000 Ft bérleti díj összegben.

Felhatalmazza a Képviselő-testület a Polgármestert, hogy a döntésről értesítse a Kérelmezőket, valamint a bérleti szerződés aláírására.

Felelős: Györffy Szabolcs Zoltán polgármester

Határidő: folyamatos.

**Bérleti szerződés aláírása megtörtént**

**Polgármesteri hatáskörben hozott döntések:**

* **Lakás kiadásokhoz nyújtott támogatás 1 kérelmező részére került megállapításra 4.000 Ft/hó összegben.**

**KÖVESKÁL KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**/2024. (III. 18. ) HATÁROZATA**

***Jelentés elfogadásáról***

Köveskál Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Kővágóörs, 2024. március 12.

Györffy Szabolcs

polgármester